b"\n_START_ARTICLE_\nRafael Jes\xc3\xbas Navarro Mazuecos\n_START_SECTION_\nCarrera de club\n_START_PARAGRAPH_\nNavarro ha representat el Sevilla FC, Coria CF i el Real Betis en etapa juvenil. Va debutar com a s\xc3\xa8nior amb el Real Betis B el 2 de desembre de 2012, jugant com a titular en una derrota a casa per 2\xe2\x80\x933 contra el CD San Roque de Lepe a la Segona Divisi\xc3\xb3 B._NEWLINE_El 2 d'agost de 2013, Navarro va firmar amb el CD Gerena de la Tercera Divisi\xc3\xb3, despr\xc3\xa9s de deixar els Verd-i-blancs. Fou titular indiscutible durant la temporada 2013\xe2\x80\x9314, i va tornar al Betis el 4 de juliol de 2014._NEWLINE_Navarro va jugar amb regularitat amb el Betis B les temporades seg\xc3\xbcents, i va renovar el seu contracte amb el club fins al 2020, el 13 de juny de 2016. El 24 d'agost, fou promocionat definitivament al primer equip, i se li va assignar la samarreta amb el n\xc3\xbam. 2._NEWLINE_Navarro va debutar com a professional \xe2\x80\x93 i a La Liga \xe2\x80\x93 el 23 de setembre de 2016, jugant tots els 90 minuts en una vict\xc3\xb2ria per 1\xe2\x80\x930 a casa contra el M\xc3\xa0laga CF. Va marcar el seu primer gol a la categoria el 18 de mar\xc3\xa7, el segon en una vict\xc3\xb2ria per 2\xe2\x80\x930 a casa contra el CA Osasuna._NEWLINE_El 2 de juliol de 2018, Navarro va signar contracte per tres anys pel Deportivo Alav\xc3\xa9s, i fou immediatament cedit al FC Sochaux-Montb\xc3\xa9liard de la Ligue 2 francesa per un any."